Sum 41

Sum 41 bola kanadská rocková skupina z mesta Ajax v Ontáriu. Skupina vznikla v roku 1996 a v súčasnosti sú jej členmi Deryck Whibley (spev, rytmická gitara), Tom Thacker (sólová gitara, sprievodný spev), Dave Baksh (sólová gitara, sprievodný spev), Jason McCaslin (basová gitara, sprievodný spev) a Frank Zummo (bicie). V januári 2013 bývalý bubeník Steve Jocz ohlásil odchod zo skupiny.

Pôvodne sa skupina volala Kaspir, ale rozhodli sa zmeniť názov dňa 28. septembra 1996, čo bol 41. deň letných prázdnin. V roku 1999 podpísala skupina nahrávaciu zmluvu s vydavateľstvom Island Records. V roku 2001 vydala svoj debutový album All Killer, No Filler. Najväčší úspech skupina dosiahla vydaním singlu „Fat Lip“, ktorý dosiahol 1. miesto v americkom rebríčku Modern Rock Tracks a dodnes je ich najúspešnejším singlom. Samotný album získal platinovú platňu v USA, Kanade a v Spojenom kráľovstve.

Skupina neskôr v roku 2002 vydala album Does This Look Infected?, ktorý bol tiež komerčne úspešný. Single „The Hell Song“ a „Still Waiting“ dosiahli vysoké pozície v rebríčkoch pre moderný rock. V roku 2004 vydala skupina ďalší album Chuck, z ktorého boli vydané single „We're All To Blame“ a „Pieces“. Album Chuck bol úspešný a dosiahol 10. miesto v rebríčku Billboard 200 a predalo sa 5 miliónov jeho kópií po celom svete. V roku 2007 vydala skupina album Underclass Hero, ktorý bol ešte úspešnejší a v rebríčku Billboard 200 dosiahol 7. miesto. Po štyroch rokoch vydala v roku 2011 album Screaming Bloody Murder, ktorý však nedosiahol taký úspech ako predchádzajúce albumy.

Skupina bola sedemkrát nominovaná na cenu Juno Award, ktorú vyhrala dvakrát (v kategóriách Group of the Year v roku 2002 a Rock Album of the Year z album Chuck v roku 2005). Tiež bola nominovaná na cenu Grammy za najlepší metalový výkon za skladbu „Blood In My Eyes“, avšak prehrala so skupinou Foo Fighters.

V roku 2013 skupinu opustil bubeník Steve Jocz. V júli 2015 vystúpil gitarista Dave Baksh so skupinou na Alternate Press Awards. Krátko na to oznámila skupina jeho oficiálny návrat. Novým bubeníkom sa stal Frank Zummo.

Hudobný štýl a vplyvy
Skupina Sum 41 je označovaná predovšetkým ako pop punková, punk rocková a melodic hardcorová. Tiež býva označovaná za alternatívnorockovú a alternatívnometalovú skupinu. Fanúšikovia a hudobní kritici potvrdili, že albumy Hour of Power a All Killer No Filler boli hlavne pop punkové, punk rockové, skate punkové a rapcorové, ale s albumom Does This Look Infected? si začala skupina osvojovať ťažší punk rockový štýl ovplyvnený žánrom melodic hardcore. Hudobní kritici popísali zvuk albumu Underclass Hero ako oživenie starého pop punkového štýlu skupiny.

Tvorbu skupiny Sum 41 ovplyvnili interpreti ako NOFX, Pennywise, The Vandals, Gob, Bad Religion, Rancid, Green Day, Metallica, Iron Maiden, Blink-182, The Offspring, Megadeth, Slayer, Nirvana a The Beatles.

Členovia

Súčasní
 Deryck Whibley – hlavný spev, rytmická gitara, klávesy (1998–súčasnosť), sólová gitara, sprievodný spev (1996–súčasnosť); 
 Jason McCaslin – basová gitara, spev (1999–súčasnosť)
 Tom Thacker – sólová gitara, klávesy, spev (2009–súčasnosť; turné 2006–2009)
 Dave Baksh - sólová gitara, spev (1998–2006; 2015-súčasnosť)
 Frank Zummo - bicie (2015–súčasnoť)

Koncertní
Tommy Lee – bicie, perkusie (2001–2003)
 Matt Whibley – klávesy (2011)

Bývalí
 Steve Jocz – bicie, perkusie, spev (1996–2013)
 Mark McAdam – hlavný spev, rytmická giara (1996); hlavný spev, basová gitara (1996–1997); basová gitara, sprievodný spev (1997)
 Grant McVittie – basová gitara, sprievodný spev (1996, 1996–1997)
 Marc Costanzo – rytmická gitara, sprievodný spev (1996); hlavný spev, rytmická gitara (1996–1997)
 John Nicosia – klávesy (1997–1998)
 Jon Marshall – hlavný spev, rytmická gitara (1997–1998)
 Mark Spicoluk – basová gitara, sprievodný spev (1997–1998)
 Richard Roy – basová gitara, sprievodný spev (1998-1999)

Časová os

Diskografia

Štúdiové albumy
 All Killer, No Filler (2001)
 Does This Look Infected? (2002)
 Chuck (2004)
 Underclass Hero (2007)
 Screaming Bloody Murder (2011)
13 Voices (2016)
 Order in Decline (2019)
 Heaven :x: Hell (2024)

Ceny a nominácia
 2001  Sum 41  Juno Award – Best New Group   „Makes No Difference“  MuchMusic Video Award – People's Choice: Favorite Canadian Group   „Fat Lip“  MTV Video Music Award – Best New Artist in a Video    2002  Sum 41  Juno Award – Best Group   All Killer No Filler  Juno Award – Best Album   „In Too Deep“  MuchMusic Video Award – MuchLoud Best Rock Video   2003  Sum 41  Juno Award – Group Of The Year   Sum 41  Kerrang! Award – Best Live Act    2004  Sum 41  Canadian Independent Music Awards – Favorite Rock Artist/Group   „Still Waiting“  Canadian Independent Music Awards – Favorite Single   Does This Look Infected?  Juno Award – Rock Album of the Year   Sum 41  Woodie Award – The Good Woodie (Greatest Social Impact)   2005  Chuck  Canadian Independent Music Awards –  Favorite Album   Sum 41  Juno Award – Group of the Year   Chuck  Juno Award – Rock Album of the Year   „Pieces“  MuchMusic Video Award – People's Choice: Favourite Canadian Group   2008  „With Me“  MuchMusic Video Award – MuchLOUD Best Rock Video   Underclass Hero   Juno Award – Rock Album of the Year   „Underclass Hero“  MTV Video Music Awards Japan – Best Group Video  2012  „Blood in My Eyes“ Cena Grammy za najlepší metalový výkon 

Referencie

Iné projekty

Externé odkazy
 Oficiálna webstránka

Zdroj

Kategória:Kanadské alternatívnorockové hudobné skupiny
Kategória:Kanadské poppunkové hudobné skupiny
Kategória:Kanadské punkrockové hudobné skupiny
Kategória:Alternatívnometalové hudobné skupiny
Kategória:Hudobné skupiny z 1996
Kategória:Štvorice v hudbe
Kategória:Držitelia ceny Juno
Kategória:Držitelia ceny Kerrang! Award